કેવડીયાની સાધુ ટેકરી ખાતે આકાર લઇ રહેલી સરદાર વલ્લભભાઇ પટેલની વિશ્વની સૌથી ઉંચી પ્રતિમાનું 31મી ઓકટોબરે વડાપ્રધાન નરેન્દ્ર મોદીના હસ્તે લોકાર્પણ કરવામાં આવશે. લોકાર્પણ સમારંભ પહેલા કોઇ વિવાદ ઉભો ન થાય તે માટે દોડતા થયેલી રાજય સરકાર અને વહીવટીતંત્રએ વાગડીયા અને નવાગામના 21 અસરગ્રસ્ત પરિવારોને તાત્કાલિક અસરથી પ્લોટની ફાળવણી કરી છે. આ અસરગ્રસ્તોના હાલના મકાનો ફોર લેન રોડમાં અડચણરૂપ હોવાથી તેમને તોડી પાડવાનો નિર્ણય લેવાઇ ચુકયો છે.